న్యూఢిల్లీ, జూలై 23: ‘‘మా కంపెనీ ఉత్పత్తులు వాడితే ఎలాంటి రోగాలైనా ఇట్టే నయమైపోతాయి... దీర్ఘకాలంగా వేధిస్తున్న సమస్యలకు మేం ఇచ్చే ఆయుర్వేద మందులతో చెక్ పెట్టండి..’’ అంటూ ప్రకటనలతో ఊదరగొడుతున్న టీవీ చానెళ్లకు ముకుతాడు వేసేందుకు కేంద్రం సిద్ధమైంది. ఇకపై తగిన అనుమతులు లేని, నిరాధారమైన ప్రకటనలను ప్రసారం చేస్తే చర్యలు తప్పవని హెచ్చరించింది. ప్రజల ఆరోగ్యాలతో చెలగాటమాడేవిధంగా వివిధ చానెళ్లలో ప్రసారమవుతున్న ప్రకటనల ప్రసారాన్ని వెంటనే నిలిపివేయాలంటూ ఆదేశాలు జారీచేసింది. అతిశయోక్తులు, ఆచరణ సాధ్యంకాని ప్రకటనలు వినియోగదారులను తప్పుదారి పట్టిస్తున్నాయంటూ ఇటీవల ఆయుష్ విభాగం చేసిన ఫిర్యాదుపై సమాచార, ప్రసార మంత్రిత్వశాఖ స్పందించింది.
newdhilly, juulai 23: ‘‘maa company utpattulu vaadithe elanti rogalaina itte nayamaipotayi... deerghakaalamgaa vedhistunna samasyalaku mem iche aayurveda mandulatho chec pettandi..’’ antuu prakatanalatho oodaragodutunna tv chaanellaku mukutaadu vesenduku kendram siddhamaindi. ikapai tagina anumatulu laeni, niraadhaaramaina prakatanalanu prasaaram cheste charyalu tappavani heccharinchindi. prajala aarogyaalato chelagaatamaadevidhamgaa vividha chaanellalo prasaaramavutunna prakatanala prasaaraanni ventane nilipiveyaalantuu aadesaalu jaareechesindi. atisayoktulu, aacharana saadhyamkaani prakatanalu viniyogadaarulanu tappudaari pattistunnayantu iteevala aayush vibhagam chesina firyaadupai samachara, prasara mantritvasaakha spandinchindi.